paragraph_text: Leopard 2E ili Leopard 2A6E (špa. 2 España, hrv. 2 Španjolska) je inačica njemačkog tenka Leopard 2A6 koji je prilagođen potrebama španjolske vojske (veća oklopna zaštita). Sam tenk je napravljen u suradnji španjolske i njemačke vojne industrije. Uveden je u oklopne i mehanizirane jedinice kao dio programa vojne modernizacije pod nazivom Programa Coraza 2000. Tim programom Leopard 2E je zamijenio stariji američki tenk M60 Patton u španjolskim oružanim snagama.